En spritbilist kørte af vejen to gange på to dage henover weekenden. Han faldt i søvn, mens han kørte.

En 41-årige mand blev anholdt første gang fredag nat, da han var kørt af vejen og ind i et buskads. Da politiet ankom, sad manden og sov. Under et døgn senere, var den gal igen. Denne gang var manden kørt igennem en hæk og ind i en have ved Nibe, også denne gang tog manden sig en lur under kørslen. Manden får efter al sandsynlighed frakendt kørekortet og kan vente sig en klækkelig bøde, oplyser Nordjyllands Politi i Løgstør.